**Jedediah Strong Smith** (født 6. januar 1799 i Jericho i New York i USA, formodet død 27. mai 1831 sør for det som i dag er Ulysses i Kansas) var en amerikansk jeger, pelshandler og oppdagelsesreisende som var blant dem som utforsket Rocky Mountains og de nordamerikanske områder mot vest og sørvest på 1800-tallet.

Liv og virke
------------

### Bakgrunn

Jedediah Smith var sønn av en far av samme navn, Jedediah, og hans hustru Sally Strong. Begge nedstammet fra de tidligste innvandrerbølger til Nord-Amerika.[] Deres røtter var i New England og fra pritanerne som kom dit.[] Faren kom fra New Hampshire.

Kort etter Jedediahs fødsel dro familien til Erie i Pennsylvania, og der vokste han opp. Senere dro familien til Ashtabula i Ohio.

### Jedediah Smiths utforskning av Vesten

Jedediah Smiths utforskning av Vesten.
Smith var den første hvite mann som ankom til California via overlandsruten. I 1820-årene ledet han flere ekspedidjoner gjennom den vestlige del av Nord-Amerika og utforsket blant annet stillehavskysten fra San Diego til Columbia River, samt South Pass (ved hjelp av kråkeindianerne), noe som forkortet reiseruten over Rocky Mountains.

Senere i sin karriere ble Smith involvert i pelshandelen i Santa Fe i New Mexico. Under en reise fra St. Louis til Santa Fe i mai 1831 forlot Smith gruppen for å lede etter vann, men vendte aldri tilbake. Resten av gruppen fortsatte til Santa Fe i håp om at han var fortsatt dit, men han ankom aldri. Kort tid etter oppdaget de reisende en meksikansk kjøpmann der solgte flere av Smiths personlige eiendeler. Kjøpmannen påstod at han hadde fått dem av en bande comanchejegere som hadde tatt dem fra en hvit mann de hadde drept i nærheten av Cimarron River. Smiths kropp ble aldri funnet.

For sine oppdagelser har Smith gitt navn til en del steder i det vestlige USA, som Jedediah Smith Redwoods State Park og Smith River i det nordlige California, og Jedediah Smith Wilderness i Wyoming.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Jedediah-Smith, besøkt 9. oktober 2017[Hentet fra Wikidata]
2. 1 2   Social Networks and Archival Context, SNAC Ark-ID w69z9gvp, besøkt 9. oktober 2017[Hentet fra Wikidata]
3. ↑   Smith, Jedediah Strong (6 Jan. 1799?–27 May 1831), fur trader and explorer, oppført som Jedediah Strong Smith, besøkt 9. oktober 2017[Hentet fra Wikidata]
4. 1 2   Geni.com[Hentet fra Wikidata]
5. ↑  «Map of an Exploring Expedition to the Rocky Mountains in the Year 1842, Oregon and North California in the Years 1843-44». *World Digital Library*. 1844. Besøkt 21. juni 2013.
6. 1 2  «Jedediah Smith Route 1828». endoftheoregontrail.org. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 11. mars 2007.
7. 1 2  Klesinger, Bill. «The Mountain Man Jedediah Strong Smith». Arkivert fra originalen 25. februar 2008. Besøkt 11. mars 2007.

Litteratur
----------

* Morgan, Dale L. *Jedediah Smith and the Opening of the American West.* Bison Books, University of Nebraska Press, 1964. ISBN 0-8032-5138-6
* Maurice S. Sullivan, *The Travels of Jedediah Smith* (Lincoln, University of Nebraska Press, 1992), 13.
* Maurice S. Sullivan, "Jedediah Smith, Trader and Trail Breaker", *New York Press of the Pioneers*, 1936.

Eksterne lenker
---------------

* Jedediah Smith Society

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** Geni **·** VIAF **·** GND **·** LCCN **·** ISNI **·** SUDOC
 |